Kemiassa voidaan suorittaa luonnontieteiden kandidaatin (LuK), filosofian maisterin (FM), filosofian lisensiaatin (FL) sekä filosofian tohtorin (FT) tutkintoja. Laitoksella toimii kansainvälinen maisteriohjelma, ”Master’s Degree Programme for Research Chemists”, jonka opetussuunnitelma on erillisenä osiona oppaassa.Kemian laitos on vahvasti suuntautunut tutkijakoulutukseen ja tutkimukseen. Laitoksella tehtävällä tutkimuksella ratkotaan maailmanlaajuisia ympäristöterveyteen, hyvinvointiin, turvalliseen ja tehokkaaseen energian tuotantoon sekä kestävää kehitystä edistäviin materiaaleihin liittyviä kysymyksiä hakemalla uusia kemiaan perustuvia ratkaisuja ja parantamalla tuotteiden jalostusastetta. Laitoksen tutkimusprofiilin ytimessä ovat biotalouden ja biolääketieteen sovellukset, toiminnalliset materiaalit fotoniikassa, valontuotossa sekä energiasovelluksissa sekä polymerointi- ja ympäristökatalyyttien kehitys. Tutkimuksen ja uusien avausten lähtökohtana on vahva ja laadukas perustutkimus. Perustutkimuksessa tuotettua osaamista sovelletaan ja siirretään elinkeinoelämän käyttöön kansallisissa ja kansainvälisissä verkostoissa.Kemian alalla voi suorittaa kemistin, kemistitutkijan, kemian aineenopettajan tai kemian aineenopettajan ja luokanopettajan tutkinnot. Jokaisessa koulutusohjelmassa suoritetaan aluksi luonnontieteiden kandidaatin tutkinto (LuK, 180 op) ja sen jälkeen filosofian maisterin tutkinto (FM, 120 op).Kemistin ja kemistitutkijan koulutusohjelmassa opiskelija valitsee opintojen syventävässä vaiheessa epäorgaanisen kemian, fysikaalisen kemian, materiaalikemian tai orgaanisen kemian linjan. Koulutusohjelmasta riippuen sivuaineet voivat olla fysiikka, matematiikka, biologia, tietojenkäsittelytiede, biokemia, kauppatiede, oikeustiede tai ympäristötieteet. Opintoihin sisältyy luentokurssien ja laboratoriotöiden lisäksi osallistumista tutkimustyöhön laitoksen tutkimusryhmissä.Kemian aineenopettajan koulutusohjelmaan hakeudutaan suoravalinnan kautta tai opintojen alkuvaiheessa Soveltavan kasvatustieteen ja opettajan koulutuksen osaston järjestämän erillisen hakumenettelyn kautta. Asetus opetustoimen henkilöstön kelpoisuusvaatimuksista (14.12.1998/986) määrittelee, että peruskoulun aineenopettajan on suoritettava maisterin tutkinto, kussakin opetettavassa aineessa vähintään 60 opintopisteen laajuiset aineenopettajan koulutukseen kuuluvat opetettavan aineen perus- ja aineopinnot sekä vähintään 60 opintopisteen laajuiset opettajan pedagogiset opinnot. Lukion aineenopettajan kelpoisuuden saadakseen on suoritettava lisäksi yhdessä opetettavassa aineessa aineenopettajan koulutukseen kuuluvat vähintään 120 opintopisteen laajuiset opetettavan aineen syventävät opinnot tutkinnon pääaineessa.Kemian aineenopettajan ja luokanopettajan koulutusohjelmassa suorittamalla sivuaineena Soveltavan kasvatustieteen ja opettajankoulutuksen osaston järjestämät Perusopetuksessa opetettavien aineiden ja aihekokonaisuuksien monialaiset opinnot (60 op) saadaan kelpoisuus opettaa perusopetuksen alemmilla luokilla (1-6). Lisäksi koulutusohjelmassa suoritetaan sivuaineopintoina opettajan pedagogiset opinnot (60 op) (ks. kelpoisuus yllä).Siirtyminen kemistitutkijan koulutusohjelmaanKemistin koulutusohjelman opiskelija voi hakea opintojen ensimmäisinä vuosina kemistitutkijan koulutusohjelmaan. Hakemus arvioidaan kemian opiskelumenestyksen ja haastattelun perusteella. Hakeminen tapahtuu kevään aikana. Lisätietoja saa suunnittelijalta.Kemian opintojen arvosteluKemian luentokurssit, lopputentti ja tutkielmat arvostellaan asteikolla 0-5. Perus- ja aineopintojen sekä syventävien opintojen kokonaisuudet määräytyvät opintopisteillä painotetuista keskiarvoista. Opintokokonaisuuksiin vaadittavien opintojen ollessa suoritettu opiskelijan tulee ottaa yhteyttä kemian laitoksen suunnittelijaan opintokokonaisuusmerkinnän saamiseksi.PerustutkinnotLuonnontieteiden kandidaatin tutkinto (180 op)OsaamistavoitteetKemian tutkimukseen sekä kemian alan ammatillisiin käytäntöihin perustuvan kandidaattikoulutuksen perusteella opiskelija (1) tuntee kemian ja tutkintoon kuuluvien sivuaineiden tai niihin rinnastettavien kokonaisuuksien perusteet, omaa (2) valmiudet tieteelliseen ajatteluun ja tieteellisiin työskentelytapoihin, (3) riittävän kieli-, viestintä- ja raportointitaidon, sekä (4) edellytykset ylempään korkeakoulututkintoon (FM) johtavaan koulutukseen ja jatkuvaan oppimiseen.Kemistin, kemistitutkijan ja kemian aineenopettajan koulutusohjelmien LuK-tutkintorakenteiden kuvaukset avautuvat  seuraavista linkeistä pdf-muodossa. Opintojaksojen kuvaukset ja tarjontatiedot aikatauluineen löydät WebOodista opintojakson nimellä tai koodilla.Luonnontieteiden kandidaatti, kemistiLuonnontieteiden kandidaatti, kemistitutkijaLuonnontieteiden kandidaatti, kemian aineenopettajaKemistitutkijoiden laboratorioprojektiKemistitutkijaopiskelijat suorittavat Laboratorioprojektin (3410209, 7 op) neljä viikkoa kestävänä tutkimustyönä ensimmäisen opiskeluvuoden keväällä ja kesällä pääsääntöisesti kemian laitoksen omissa tutkimusryhmissä. Tutkimustyön lisäksi suoritukseen kuuluu neljään seminaariin osallistuminen ennen projektia, kirjallinen tutkimusraportti ja esitelmä syksyn seminaareissa.Laboratorioprojekti voidaan poikkeustapauksessa suorittaa myös laitoksen ulkopuolisessa tutkimuslaitoksessa tai tutkimusryhmässä. Työn aiheen ja toteutuksen tulee olla laadultaan ja tutkimussisällöltään kemian laitoksessa tehtävää laboratorioprojektia vastaava. Opiskelija hankkii itse paikan ja hyväksyttää projektin aiheen kemian laitoksella viimeistään kuukautta ennen projektin alkua. Työkohteessa on oltava työlle nimetyt ohjaajat, projektissa esiteltävät tulokset on oltava julkisia ja sen kesto on vähintään kaksi kuukautta. Muut suoritusvaatimukset (seminaarit, raportti ja esitelmä) ovat samat kuin kemian laitoksen tutkimusryhmissä projektityötään tekevillä opiskelijoilla.SivuaineopinnotTiedekunnan ohjeistuksen mukaisesti sivuaineopintoihin tulee sisältyä Luonnontieteiden kandidaatin tutkinnossa vähintään yksi perusopintojen 25 op kokonaisuus. Yhteensä kandidaatin ja maisterin tutkinnoissa suositellaan olevan vähintään 2 x 25 opintopistettä sivuaineopintoja. Kemian sivuaineopintoihin suositellaan fysiikan, matematiikan, biologian, biokemian, kauppatieteen, oikeustieteen, tietojenkäsittelytieteen tai ympäristötieteiden sivuaineopinnot tai HOPS-keskustelussa sovittu muu oppiaine tai opintokokonaisuusyhdistelmä.Opettajan koulutusohjelmissa olevien tulee suorittaa tiedekunnan tutkintoja ja opintoja koskevien pysyväismääräysten mukaisesti opettajan pedagogisista opinnoista 25 op kokonaisuus LuK -tutkintoon. Loput 35 op opettajan pedagogisista opinnoista sisällytetään FM -tutkintoon. Muina sivuaineena koulutusohjelmissa voivat olla fysiikka, matematiikka tai tietojenkäsittelytiede. Kemian aineenopettajan ja luokanopettajan koulutusohjelmassa opiskelevilla on lisäksi mahdollisuus suorittaa Soveltavan kasvatustieteen ja opettajankoulutuksen osaston järjestämät Perusopetuksessa opetettavien aineiden ja aihekokonaisuuksien monialaiset opinnot (60 op).Muut opinnotMuut opinnot suunnitellaan tukemaan kemian pääaineopintoja. Kemistin ja kemistitutkijan koulutusohjelmien sivuaineopintoihin ja/tai muihin opintoihin suositellaan matematiikan ja/tai fysiikan opintoja. Kemian oppiaineen tarjoamia muita opintoja ovat alla luetellut, joista Kemian harjoittelun ja Toimiminen kemian oppiaineen aputuutorina voi sisällyttää vaihtoehtoisesti myös FM-tutkintoon.3410221 Kandidaatintutkinnon tutkimusprojekti (6 op)3410219 Kemian harjoittelu (3 op)3410004 Toimiminen kemian oppiaineen aputuutorina (1 op)Lisäksi erityisesti kemistin ja kemistitutkijan tutkintoihin suositellaan suoritettavaksi Oikeustieteiden laitoksen järjestämä kurssi 5311716 Kemikaalilainsäädäntö ja -hallinto, 3 op. Kurssi järjestetään joka toinen vuosi.Kemian harjoitteluKemian harjoittelu on vapaavalintainen opintojakso. Harjoittelussa työskennellään käytännön töissä kemian alan yrityksessä tai muussa yhteistyötahossa. Harjoittelulla pyritään lähentämään koulutusta ja työelämää sekä edistämään valmistumisen jälkeistä työllistymistä. Harjoittelun yhtenä tarkoituksena on ohjata opiskelijaa suuntaamaan opintojaan uransa kannalta mielekkäällä tavalla. Ohjatun 2,5 – 3 kk:n työjakson jälkeen opiskelija laatii harjoittelukertomuksen. Laitoksen johtaja hyväksyy harjoittelupaikan ennen harjoittelun aloittamista.Filosofian maisterin tutkinto (120 op)OsaamistavoitteetKemian tutkimukseen sekä kemian alan ammatillisiin käytäntöihin perustuvan ja kandidaattikoulutusta syventävän maisterikoulutuksen perusteella opiskelija (1) tuntee syvällisesti erityisesti valitsemansa kemian erikoistumisalueen, mutta myös muut kemian osa-alueet, mikä mahdollistaa kokonaisvaltaisen alan kehityksen seuraamisen, omaa (2) valmiudet tieteellisen tiedon ja tieteellisten menetelmien soveltamiseen, (3) hyvän kieli-, viestintä- ja raportointitaidon, (4) edellytykset tieteelliseen jatkokoulutukseen ja jatkuvaan oppimiseen sekä (5) toimimiseen työelämässä oman alansa asiantuntijana ja kehittäjänä.Kemistin, kemistitutkijan ja kemian aineenopettajan koulutusohjelmien FM-tutkintorakenteiden kuvaukset avautuvat  seuraavista linkeistä pdf-muodossa. Opintojaksojen kuvaukset ja tarjontatiedot aikatauluineen löydät WebOodista opintojakson nimellä tai koodilla.Filosofian maisteri, kemistiFilosofian maisteri, kemistitutkijaFilosofian maisteri, kemian aineenopettajaKemian tutkimukseen sekä kemian alan ammatillisiin käytäntöihin perustuvan ja kandidaattikoulutusta syventävän maisterikoulutuksen perusteella opiskelija (1) tuntee syvällisesti erityisesti valitsemansa kemian erikoistumisalueen, mutta myös muut kemian osa-alueet, mikä mahdollistaa kokonaisvaltaisen alan kehityksen seuraamisen, omaa (2) valmiudet tieteellisen tiedon ja tieteellisten menetelmien soveltamiseen, (3) hyvän kieli-, viestintä- ja raportointitaidon, (4) edellytykset tieteelliseen jatkokoulutukseen ja jatkuvaan oppimiseen sekä (5) toimimiseen työelämässä oman alansa asiantuntijana ja kehittäjänä.Kemistin ja kemistitutkijan maisteriopinnot ja tutkielma suoritetaan seuraavassa järjestyksessä: Opiskelijan opintosuunnitelman (HOPS) tekeminen laitoksen professorin kanssa Syventävien opintojen työt 32 op kemisti/26 op kemistitutkija. Kemistitutkijat suorittavat oman päälinjan (epäorgaaninen/fysikaalinen/orgaaninen) mukaiset syventävien opintojen A-työt tai materiaalikemian päälinjalla syventävien opintojen työt. Muiden linjojen töistä voi valita. Osastot voi suorittaa haluamassaan järjestyksessä.' Laaja tutkimusprojekti 6 op (kemistitutkija) Tutkielma 40 op. Tutkielman voi aloittaa, kun syventävien opintojen työt ja laaja tutkimusprojekti on tehty kokonaan sekä viiteen (5) seminaariin on osallistuttu. Tutkielma aloitetaan aiheen yleisellä kirjallisuuskatsauksella (1kk). Tutkielman kokeellinen osa sisältää vähintään 4 kk täyspäiväistä työskentelyä. Kirjallisuusosan täydennys, tutkielman viimeistely 1 kk. Lopputentti 4- 8 op. Seminaari 2 op (yhteensä kymmeneen (10) seminaariin osallistutaan ja lisäksi pidetään oma seminaari).Kemian aineenopettajan ja kemian aineenopettajan ja luokanopettajan maisteriopinnot ja tutkielma suoritetaan seuraavassa järjestyksessä: Opiskelijan opintosuunnitelman (HOPS) tekeminen laitoksen professorin kanssa Syventävien opintojen työt 15 op. Osastot voi suorittaa haluamassaan järjestyksessä. Tutkielma 20 op. Tutkielman voi aloittaa, kun syventävien opintojen työt on tehty kokonaan sekä viiteen (5) seminaariin on osallistuttu. Tutkielman ajoitus on syytä suunnitella siten, että opetusharjoittelu ei katkaise tutkielman tekemistä. Lopputentti 3-4 op. Lopputentin laajuus määräytyy pakollisen opettajakoulutuksen erikoisopintojakson laajuuden perusteella. Seminaari 2 op (yhteensä kymmeneen (10) seminaariin osallistutaan ja lisäksi pidetään oma seminaari.Erikoistapauksissa opintoihin liittyviin aikataulukysymyksiin voi pyytää poikkeusta laitosjohtajalta.Kemian laboratoriotöiden sekä työmenetelmäkurssien laboratorioharjoitusten tekeminen raskauden aikana on kielletty.ErikoisopintojaksotOpiskelijan tulee koota erikoisopintojaksoista tarvittavat suoritukset FM -tutkintoonsa.Kemistin ja kemistitutkijan koulutusohjelmissa opiskelevat opiskelijat suorittavat valitsemaltaan erikoistumislinjalta yhden pakollisen erikoisopintojakson (P). Kemian aineenopettajaksi ja kemian aineen- ja luokanopettajaksi opiskelevat suorittavat yhden pakollisen opettajakoulutuksen erikoisopintojakson. Muut erikoistumisopintojaksot voi valita kiinnostuksen mukaan.Syventävien opintojen erikoisopinto- ja työmenetelmäjaksot järjestetään ohjeellisen ajoituksen mukaisesti pääsääntöisesti joko parillisena tai parittomana vuonna, mikäli kuhunkin opintojaksoon on riittävästi ennakkoilmoittautuneita (omat kurssit ≥ 8, ulkopuoliset luennoitsijat ≥ 12). Pakollinen ilmoittautuminen WebOodissa.Osa kursseista luennoidaan englannin kielellä. Opiskelija voi suorittaa tentin joko suomeksi tai englanniksi.(P) on valitun linjan pakollinen erikoisopintojakso. Erikoisopintojaksoja pyritään järjestämään kullakin linjalla vähintään yksi lukuvuodessa.Erikoisopintojaksojen ajoitus (pdf)Tutkimusprojekti3410328 Epäorgaanisen kemian tutkimusprojekti 6 op3410329 Fysikaalisen kemian tutkimusprojekti 6 op3410330 Orgaanisen kemian tutkimusprojekti 6 op3410331 Materiaalikemian tutkimusprojekti 6 opTyömenetelmäjaksotOpiskelijan tulee koota jaksoista tarvittavat suoritukset. Harjoitukset ja kursseille ennakolta ilmoittautuminen WebOodissa on pakollista.Työmenetelmäjaksojen ajoitus (pdf)Loppukuulustelu3410370 Kemian loppukuulustelu 4-8 op3410347 Loppukuulustelu (kemian opettaja) 3-4 opTutkielma3410380 Kemian pro gradu -tutkielma 40 op3410352 Kemian pro gradu -tutkielma (opettaja) 20 op3410354 Kypsyysnäyte FM 0 op3410353 Kemian maisteriseminaari 2 opTenttikäytännöt ja tentteihin ilmoittautuminenKurssien yhteydessä ilmoitettu kurssikirja kattaa aiheen siten, että koko kurssi tai pakollisia harjoituksia sisältävän kurssin luento-osuus voidaan tarvittaessa suorittaa kirjatentillä. Kurssikirjojen lainaus on keskitetty pääkirjastoon. Muusta kursseja tukevasta kirjallisuudesta saa tietoja ko. kurssin alussa.Kemian perus- ja aineopintojen kurssit on mahdollista suorittaa välikokeilla kurssin yhteydessä tai lopputentillä muuna ilmoitettuna tenttipäivänä. Kurssista riippuen välikokeita on yksi tai useampi ja niihin voivat osallistua ilman erillistä tenttiin ilmoittautumista vain ko. kurssille ilmoittautuneet. Ilmoittautuminen kursseille tapahtuu WebOodissa. Jokaiselle perus- ja aineopintojen kurssille on lisäksi varattu kaksi muuta tenttipäivää vuodessaSyventävien opintojen kurssien jälkeen järjestetään kaksi (2) tenttiä seuraavan puolen vuoden aikana. Uusintaan on aina pakollinen ilmoittautuminen.Tenttipäivät, ajat ja salit ilmoitetaan WebOodissa. Muihin tentteihin ja syventävien opintojen uusintoihin ilmoittaudutaan viimeistään 7 päivää aikaisemmin WebOodissa. Tentit alkavat tasatunnein, ellei muuta ole ilmoitettu. Tenttiaikatauluun liittyvissä erityisissä kysymyksissä voi ottaa yhteyttä tentaattoriin.Kansainvälinen maisteriohjelmaMaster's Degree Programme for Research Chemists (avautuu uuteen välilehteen), tutkintorakenne (pdf)